CELEX: 32008R0005
Language: hu
Date: 2008-01-04 00:00:00
Title: A Bizottság 5/2008/EK rendelete ( 2008. január 4. ) az 1282/2001/EK rendelettől a 2007/2008. borászati évre vonatkozó szüreti és termelési jelentés benyújtási határideje tekintetében való eltérésről

5.1.2008   
            
            
               HU
            
            
               Az Európai Unió Hivatalos Lapja
            
            
               L 3/12
            
         
      A BIZOTTSÁG 5/2008/EK RENDELETE
   
   (2008. január 4.)
   az 1282/2001/EK rendelettől a 2007/2008. borászati évre vonatkozó szüreti és termelési jelentés benyújtási határideje tekintetében való eltérésről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre (1) és különösen annak 73. cikkére,
   mivel:
   
               (1)
            
            
               Az 1282/2001/EK bizottsági rendelet (2) 11. cikkének (1) bekezdése előírja, hogy a termelőknek a közösségi bortermelés kellő időben történő felmérése érdekében legkésőbb december 10-ig be kell nyújtaniuk a szüreti és termelési jelentést.
            
         
               (2)
            
            
               Egyik tagállam bizonyos számítástechnikai központjaiban – ahová a termelőknek be kell nyújtaniuk jelentéseiket – kapacitási probléma merült fel. E központok a határidőig képtelenek minden jelentés fogadására.
            
         
               (3)
            
            
               E helyzet – aminek kialakulása nem a termelők felelőssége – orvoslására és a termelők jogtalan megbüntetésének elkerülése érdekében helyénvaló számukra későbbi határidőt megállapítani a szüreti és a termelési jelentés benyújtására.
            
         
               (4)
            
            
               Az e rendeletben előírt intézkedések összhangban vannak a Borpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az 1282/2001/EK rendelet 11. cikkének (1) bekezdésétől eltérve a 2007/2008. borászati év vonatkozásában az említett rendelet 2. és 4. cikkében előírt jelentések 2008. január 31-ig nyújthatók be.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.
   Ezt a rendeletet 2007. december 10-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. január 4-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 179., 1999.7.14., 1. o. A legutóbb az 1791/2006/EK rendelettel (HL L 363., 2006.12.20., 1. o.) módosított rendelet.
   
      (2)  HL L 176., 2001.6.29., 14. o.